14 nordjyder er mødt op til at dyste om en komplet rejse til Afrikas højeste bjerg, Kilimanjaro. På ti døgn skilles fårene fra bukkene, og kun en kan stå tilbage som vinderen. I aften sendes første afsnit af TV2 Nords serie ”Udfordringen kampen om kilimanjaro”. Efter et lægetjek har alle 14 deltagere fået grønt lys til at deltage, og dermed kan første udfordring gå i gang. - Hvis man skal klare sig i naturen, så nytter det altså ikke noget, at man ikke kan tænde et bål. Og hvis ikke man kan sine knob, falder ens shelter ned om ørerne på en. Jeg vil gerne se deltagerne gøre sig umage, lytte og lære og først og fremmest vise, at de vil det her, lyder det fra Jon Lindberg. Konkurrencen er bygget op af tre etaper. Først starter alle fjorten på den såkaldte basecamp, hvor de skal vise, at de behersker de mest grundlæggende teknikker. Herefter udvælger instruktørerne 10 deltagere, der alle går videre. Første udfordring er at tænde et bål på tid med tændstål. Og det er ikke helt så nemt for alle, som de måske havde regnet med. For Daniel Brandt Andersen fra Hjørring, gav tidspresset vanskeligheder. - Jeg har fårt nogle gnister og små flammer op, men så dør det ud for mig, og det sker op til flere gange. Og man står og er ved at brænde op indeni, for man ved, at man kan godt det her, men selvfølgelig har der ikke været en tidsfaktor, da man øvede det derhjemme, siger han. Se hele første afsnit allerede nu. Søndag aften er der desuden snigpremiere på andet afsnit af Udfordringen - Kampen om Kilimajaro. Se det HER.

Opsummering:
Allerede de første dage i basecamp bliver deltagernes basale færdigheder i naturen sat på prøve. Se med i første afsnit, hvor fire nordjyder ryger ud af konkurrencen.